Сёння Алесь Бадак працуе першым намеснікам дырэктара рэдакцыйна-выдавецкай установы “Літаратура і мастацтва”. Піша вершы, песні, прозу. Неўзабаве выйдзе яго аповесць “Адзінокі васьмікласнік хоча пазнаёміцца”, у аснову якой часткова пакладзены аўтабіяграфічны матэрыял. Ужо сама назва гэтага твора вызначае яго будучых чытачоў і малюе канву сюжэта. Як прызнаецца сам аўтар, гэты твор пра яго ўласныя юнацкія перажыванні і роздум над учынкамі і імкненнямі сучаснай моладзі.